ПРАВИЛНИК
О УСЛОВИМА КОЈЕ ТРЕБА ДА ИСПУЊАВА ЛИЦЕ КОЈЕ РУКОВОДИ ПРОЦЕСОМ ПРОИЗВОДЊЕ И ОБРАДЕ ДУВАНА, КАО И ЛИЦЕ КОЈЕ РУКОВОДИ ТЕХНОЛОШКИМ ПРОЦЕСОМ ПРОИЗВОДЊЕ ДУВАНСКИХ ПРОИЗВОДА
("Сл. гласник РС", бр. 3/2006)	
Члан 1
Овим правилником ближе се прописују услови које мора да испуњава лице које руководи процесом производње и обраде дувана, као и услови које мора да испуњава лице које руководи технолошким процесом производње дуванских производа.
Члан 2
Послове руковођења процесом производње и обраде дувана може да обавља лице које има пољопривредни факултет, смер ратарски, технолошки или смер пољопривредне механизације, односно машински или електротехнички факултет, као и радно искуство од најмање једне године на пословима производње и обраде дувана.
Члан 3
Послове руковођења технолошким процесом производње дуванских производа може да обавља лице које има пољопривредни факултет, смер ратарски, технолошки или смер пољопривредне механизације, односно технолошки, хемијски, машински или електротехнички факултет, као и радно искуство од најмање једне године на пословима технолошког процеса производње дуванских производа.
Члан 4
Овај правилник ступа на снагу наредног дана од дана објављивања у "Службеном гласнику Републике Србије".